AlexejDobrolubov/national_council_slovak_2010 huggingface dataset:
58. schôdza NR SR - 2.deň - B. popoludní
Dátum: 2022-02-22
Poslanec: Kočiš, Eduard (-)
Druh vystúpenia: Vystúpenie s faktickou poznámkou

116. Ďakujem pekne za slovo, pán predseda. Miro, vo svojej rozprave si spomenul, že nejaká štábna kultúra by mala byť nielen v parlamentných laviciach, mala by byť aj na Úrade vlády, ale mala by byť aj v tých najvyšších miestach, ktoré by mali byť nejakou zákonnosťou alebo nejakou, nejakou studnicou nejakej pravdy alebo ochrany práva v rámci Slovenskej republiky. Takouto studnicou pravdy a ochrany by mala byť že vraj aj Národná kriminálna agentúra. Ale po tom všetkom, čo sme sa tuná dopočuli, po tom všetkom, čo sa tu čítalo celé hodiny, nám vychádza z toho, iba s takým poľutovaním môžme poznamenať, že Národná kriminálna agentúra je naozaj iba Národná kriminálna agentúra, nie kriminalistická. Pretože sedia tam ozajstní kriminálnici, ktorí robia svoju robotu naozaj dokonale, naozaj precízne a požehnanie majú od toho najvyššieho, kto stojí na ich čele, a to je pán minister Mikulec, ktorý je tuná v pléne Národnej rady Slovenskej republiky odvolávaný. Mnohí koaliční poslanci, ktorí sa tu snažili vystúpiť, mali tohto pána obhajovať, no namiesto toho sme tu počuli heroické výkony, ktoré s obhajobou ministra nemali nič spoločné. A na záver ústne prihlásených, respektíve písomne prihlásených rečníkov sme tu dopracovali k takým úbohostiam, aké tuná predviedol kolega Pročko, a toto je už jednoducho úplne mimo mantinel akéhokoľvek športu. Jednoducho toto, čo si dovolil, toto, čo predviedol, tak to je úbohý kreténizmus, úbohá arogancia, úbohý primitivizmus. A nie je to na ambulantnú liečbu, tak ako si správne poznamenal, je to naozaj na kvalitnú ústavnú liečbu, možno aj v samotke.
58. schôdza NR SR - 2.deň - B. popoludní
Dátum: 2022-02-22
Poslanec: Kočiš, Eduard (-)
Druh vystúpenia: Vystúpenie s faktickou poznámkou

105. Ďakujem pekne za slovo, pán predseda. Kolega Mazurek vo svojej rozprave iba poukázal na tie obludné zvrátenosti, ktoré sa dejú na Národnej kriminálnej agentúre, ktoré, ktorú špičky vlády, špičky na Generálnej prokuratúre, špičky na špeciálnej prokuratúre v tichosti trpia. Jednoducho toto, čo sa deje, z toho, čo sú obvinení títo elitní vyšetrovatelia, najmä vyšetrovateľ Čurilla, vyšetrovateľ Ďurka, akým spôsobom sa vyhrážali vyšetrovateľke na inšpekcii pani Santusovej. A ak niektorý príčetný poslanec alebo kolegyňa poslankyňa z radov vládnych poslancov ešte po týchto obvineniach po prečítaní niekoľkých hodín týchto spisových materiálov ešte bude mať pochybnosti, že tieto sú nejakým spôsobom vyfabulované, vykonštruované alebo nedajbože účelovo prepísané alebo zapísané, tak potom naozaj pochybujem o ich mentálnom stave a to, či naozaj žijú v nejakom reálnom svete. To, že táto debata o odvolávaní ministra Mikulca sa zvrháva do úplných absurdít, to je len výsledkom toho, že také, takýto geneticky úžasní, modifikovaní poslanci Národnej rady, akí sú začlenení v klube SaS, menovite kolega Žiak, a v klube OĽANO jeho výsosť Jozef Pročko, úplne degradovali túto debatu nielen svojou prítomnosťou, nielen svojím vystupovaním, nielen svojím primitívnym ozaj spôsobom, ale vrcholom je aj to, že minister Mikulec jednu jedinú minútu počas dnešného rokovacieho dňa od deviatej hodiny rannej nesedel v pléne Národnej rady Slovenskej republiky, nemal záujem si nič vypočuť. A jediným argumentom a jedinou obhajobou predsedajúceho Laurenčíka bolo to, a to zopakujem, minister Mikulec nemá povinnosť tu sedieť.
58. schôdza NR SR - 2.deň - B. popoludní
Dátum: 2022-02-22
Poslanec: Kočiš, Eduard (-)
Druh vystúpenia: Vystúpenie s faktickou poznámkou

83. Veľmi pekne ďakujem za slovo, pán podpredseda. Mirko Žiak, no, nepotešil si mňa, ani ja ťa nepoteším. Proste Miroslav, toto, čo ty si predviedol za rečníckym pultom behom 30 minút, myslím, že nás tu bolo 10, 12, 13, ak som to stíhal možno rátať, ale nepredpokladám, aby tí ľudia, ktorí toto tvoje vystúpenie, Miro, sledovali, si z tohto dokázali niečo vziať alebo vôbec pochopiť, o čom ty si sa snažil 30 minút rozprávať. Čiže v žiadnom prípade nikto nemôže vedieť, o čom autor rozprával a o čom si vlastne chcel počas toho svojho 30-minútového monológu rozprávať. Ja vôbec som nezaregistroval jednu jedinú, Mirko, vetu, kedy ty si chcel obhajovať nejakým spôsobom pána ministra Mikulca. Najzaujímavejšie na tvojom vystúpení bolo to, že ti dvakrát ušlo, neviem, či to bola inkontinencia toho alebo hentoho, ale to je absolútne jedno. Obhajoval si tu takú jednu úžasnú vec, že bývalá vláda nejakým spôsobom strašne degradovala alebo až týrala asistenta poslanca Rajtára. Mirko, ale veď tento jeho asistent vyzradil bankové tajomstvo. To je trestný čin. Potom si tu splietal, s kým sa všade Trošková stretla. Čo to má s odvolávaním Mikulca? Čiže ja naozaj neviem, či vy ako vládni poslanci ste si v januári vyhlásili nejakú súťaž, že idiot roka, no ale pokiaľ takúto súťaž ste naozaj vyhlásili, tak ja si myslím, že prvé miesto už si obhájil dnes, a myslím si, že všetky ostatné pokusy všetkých tvojich kolegov budú úplne zbytočné. Čiže tak ako ti povedal Marián Saloň, niekedy je menej viac, ale v tvojom prípade niekedy je menej ešte menej.
58. schôdza NR SR - 2.deň - B. popoludní
Dátum: 2022-02-22
Poslanec: Kočiš, Eduard (-)
Druh vystúpenia: Vystúpenie s faktickou poznámkou

49. Veľmi pekne ďakujem za slovo, pán predsedajúci. Pán kolega Kéry, naozaj z tejto rozpravy je úplne jasné a úplne zreteľné, že na priame zadanie ministra vnútra sa jednoducho konalo zastrašovanie, možné zadržiavanie a evidentná snaha o diskreditáciu elitného tímu vyšetrovateľov pod vedením vyšetrovateľky Diany Santusovej, a niet najmenších pochýb, že minister vnútra Mikulec o všetkom vedel, všetko riadil. A vyviňovať sa, že tieto legálne získané odposluchy, tieto legálne získané prepisy odposluchov sú účelovo zmanipulované, účelovo prepísané a slúžia iba na to, aby bol tento úžasný minister vnútra nejakým spôsobom zdiskreditovaný alebo v očiach verejnosti prezentovaný ako ten neschopný a ten nie správny človek na svojom mieste, to vôbec neobstojí. Policajný prezident, minister vnútra, špeciálny prokurátor a táto elitná skupina vyšetrovateľov na čele s Čurillom, Ďurkom a mnohými ďalšími krásavcami, to je naozaj taký začarovaný kruh. Ak takto má vyzerať spravodlivosť, ak takto má vyzerať rozviazanie rúk v práci polície, v práci vyšetrovateľov, v práci špeciálnej prokuratúry alebo aj súdov, tak naozaj si myslím, že aj v Sovietskom zväze 50. rokov za tej najtvrdšej Čeky fungovali len takí úbohí amatéri oproti týmto naozaj grázlom, ktorí takéto veci konajú vedome na priamy príkaz, na priame zadanie a budú sa tváriť vlastne ako svätí za dedinou, my iba konáme to, aby sa v podstate niečo podobné nekonalo nám.
58. schôdza NR SR - 2.deň - B. popoludní
Dátum: 2022-02-22
Poslanec: Kočiš, Eduard (-)
Druh vystúpenia: Vystúpenie s faktickou poznámkou

35. Veľmi pekne ďakujem za slovo, pán predsedajúci. Marián, veľmi pekne ďakujem za rozpravu, v ktorej si naozaj len pokračoval v čítaní správy generálneho prokurátora o tom, ako tieto legálne odposluchy boli prepísané. Neboli vôbec vymyslené, je to len obyčajný legálny prepis týchto odposluchov, kde si ani nedokážem predstaviť, akých ešte zvráteností alebo nechutností sa táto elita vyšetrovateľov na NAKA, ktorí sú už povýšení a zabetónovaní v ďalších funkciách, k čomu sa títo muži ešte dokážu uchýliť a čo ešte vlastne dokážu vymyslieť. Z tejto správy je úplne jasné to, že pán minister Mikulec, ktorý je bodom tohto odvolávania, o všetkom vedel, o všetkom vie a všetko riadi. Čiže, vážení kolegovia, vážené kolegyne z vládnej koalície, apelujem na vás len teraz úplne ľudsky, odosobním sa od akejkoľvek politiky, ak toto podľa vašich jednoduchých nejakých princípov, ktoré ešte snáď zdieľate, nie je dôvod na odvolávanie ministra Mikulca, tak ja potom už naozaj neviem, aké dôkazy by ste ešte chceli predostrieť, aké dôkazy by vám mali dať, mali by vám predkladatelia jednoducho, jednoduchým spôsobom dať, pretože neviem si už predstaviť nič hroznejšie a nič strašnejšie ako to, že elitní vyšetrovatelia NAKA riadení ministrom vnútra jednoducho ohrozujú na živote vyšetrovateľku Santusovú, vyhrážajú sa jej likvidáciou, podpálením auta, vyhrážajú sa jej rodine. A, pán predseda, úplne kvitujem a podporujem zvolanie, mimoriadne zvolanie výboru pre kontrolu SIS aj za účasti pána riaditeľa Slovenskej informačnej služby, pretože toto naozaj nemá obdoby. Hovorím zase, urobme si test s Ficom a skúsme tú parabolu úplne obrátiť, ako by sa správala verejnosť, ako by ste sa správal... (Prerušenie vystúpenia časomerom.)
58. schôdza NR SR - 2.deň - A. dopoludnia
Dátum: 2022-02-22
Poslanec: Kočiš, Eduard (-)
Druh vystúpenia: Vystúpenie s faktickou poznámkou

76. Veľmi pekne ďakujem za slovo, pán predsedajúci. Pán kolega Tomáš, naozaj vo svojom prejave ste iba poukázal na skutočne legálne získané odposluchy elitných vyšetrovateľov NAKA, Čurilla a spol. Žiadne upravené, žiadne vytrhnuté z kontextu, žiadne prispôsobené, legálne získané odposluchy potvrdené súdom. Ja neviem, kolegovia z vládnych lavíc alebo kolegovia, obhajcovia vlády Slovenskej republiky, aký dôkaz o obludnom a zvrátenom a zvrhlom konaní čelných predstaviteľov, čelných vyšetrovateľov na NAKA ešte chcete mať. Stále tu rozprávate dookola to isté. Bola to neformálna debata. Boli to priateľské rozhovory. Štvrtá cenová skupina niekde v Stakčínskej Roztoke, ani tam takéto priateľské rozhovory v živote neprebehli, aby nejakú ženu traja muži chceli nakopať niekam, poliať jej kanistrom auto, dať ju dole, zničiť ju, robiť ju, vyhrážať sa jej rodine. Ak by toto sa dialo za minulej vlády, tak Igor Matovič spácha rituálnu samovraždu a ďalšia bojovníčka za spravodlivosť, za slušné Slovensko Veronika Remišová by sa možno aj upálila. Teraz ste všetci ticho. Ani jeden z týchto hrdinov tu teraz nesedí. Mikulec tu nie je, minulý piatok ho tu obhajovala jednoduchá Mária a polobláznivý Trnavčan, teraz tu nepríde nikto. Pán predsedajúci Laurenčík povie, že on má na to právo tu neprísť. Tak ja keby som bol minister a budem odvolávaný, tak tu budem sedieť od rána do večera a na všetky argumenty sa budem snažiť vecne, konštruktívne poukazovať, že sa to tak nestalo, že to takto nie je. Ale je veľmi problematické obhajovať niečo, čo sa skutočne obhájiť, kolegovia a kolegyne, nedá.
58. schôdza NR SR - 2.deň - A. dopoludnia
Dátum: 2022-02-22
Poslanec: Kočiš, Eduard (-)
Druh vystúpenia: Vystúpenie s faktickou poznámkou

58. Veľmi pekne ďakujem za slovo, pán predsedajúci. Pani kolegyňa Saková, naozaj veľmi pekne ďakujem za príspevok k tejto debate, hoci ten, ktorý by si ho mal vypočuť, prítomný v sále nie je, ale snáď mu to jeho kolegovia pripomenú, že poukázateľne a preukázateľne ste iba argumentačnými faktami chceli uviesť to, v čom všetkom má prsty pán Roman Mikulec a ktorý tu už skoro dva roky úspešne riadi organizovanú skupinu, úspešne riadi vyšetrovacie tímy, úspešne riadi elitných vyšetrovateľov a systematicky na príkaz či už Igora Matoviča, alebo Daniela Lipšica ide jednoducho po krku všetkým pre nich nepohodlným nielen politikom, ale aj jednoduchým ľuďom. Ak opozícia poukazuje na to, že legálne odposluchy, ktoré boli naozaj schválené súdom, sú niečo obludné, niečo nehorázne a niečo naozaj neúnosné a z pohľadu profesionálnych vyšetrovateľov, podotýkam profesionálnych elitných vyšetrovateľov na NAKA, sú tieto odposluchy zosmiešňované aj samotnými poslancami v Národnej rade, ktorí o nich tvrdia, že takéto neformálne debaty sa dejú bežne, tak ja sa chcem spýtať, vážené kolegyne, vážení kolegovia z koaličných lavíc, kedy ste naposledy počuli takéto neformálne debaty elitných vyšetrovateľov počas výkonu práce. Ja si myslím, že toto ste mohli počuť iba teraz, a ja sa naozaj hanbím, že elitný vyšetrovateľ Čurilla pochádza z rovnakého mesta ako ja. Jednoducho tento pán nemá štipku chrbtovej kosti na sebe.
58. schôdza NR SR - 1.deň - A. dopoludnia
Dátum: 2022-02-18
Poslanec: Kočiš, Eduard (-)
Druh vystúpenia: Vystúpenie s faktickou poznámkou

133. Veľmi pekne ďakujem za slovo, pán podpredseda. Pán kolega Fico, veľmi správne ste vo svojej rozprave argumentoval a najmä poukázal na tri veci, ktoré som si tak stihol zapamätať. Prvá vec je tá, že pán minister Mikulec zjavne kryje trestné činy a zločiny skupinky vyšetrovateľov a Inšpekčnej služby ministerstva vnútra. Jednoducho takéto obludné konania, ktorým sa médiá vôbec nevenujú, spôsobujú jedno jediné, nielen napätie v spoločnosti, ale aj napätie vo všetkých silových zložkách. Ak by sa takéto legálne odposluchy objavili medzi novinármi za vlády SMER-u v minulom volebnom období, tak tuná máme štátny prevrat, pretože by ste sa všetci išli zblázniť, Matovič by tu skákal do výšky 2,30 ako kedysi do diaľky Javier Sotomayor, ale teraz sa nedeje nič, teraz je všetko v poriadku. Elitní vyšetrovatelia si chodia po slobode, aj keď s obvinením, konajú protizákonne, konajú na váš príkaz a vy konáte na príkaz ďalšieho blázna, ktorý bol kedysi premiérom Slovenskej republiky, nehovoriac o tom, že všetkých vás ťahá za gate Lipšic. Toto neviete vysvetliť, toto neviete obhájiť a stále budete obhajovať dookola jednu istú mantru - ten zlý SMER, tá zlá minulá vláda, vládli ste tu 12 rokov, my to čistíme, my to jednoducho spravíme, my to urobíme a bude sa nám tu všetkým krásne žiť. Pán minister Mikulec, ja vám vôbec nezávidím vašu pozíciu, pretože keď vás obhajuje jednoduchá Mária a usvedčený daňový podvodník, plagiátor a klamár Igor Matovič, tak je to veľmi slabé a príliš úbohé na to, aby ste reálne a so cťou vedel ďalej zostať na stoličke ministra vnútra, pretože ak by ste mal troška nejakého vnútorného presvedčenia, tak dávno odstúpite a zo svojej pozície odídete.
58. schôdza NR SR - 1.deň - A. dopoludnia
Dátum: 2022-02-18
Poslanec: Kočiš, Eduard (-)
Druh vystúpenia: Vystúpenie s faktickou poznámkou

73. Veľmi pekne ďakujem za slovo, pán predseda. Pán minister vnútra, čakal som, že vo vašej rozprave použijete najmä argumentačné fakty a vyvrátite všetky dohady, všetky prepisy, všetky priateľské komunikácie vyšetrovateľov NAKA, ktorí sa takýmto spôsobom hrubým, nekorektným, zúfalým, primitívnym a úbohým snažili docieliť jedno jediné, ovplyvňovať vyšetrovanie v živých kauzách, v živých veciach a vy sa na to len takto bezprizorne pozeráte a tvárite sa ako svätý za dedinou, že vás sa to netýka. Celá tá vaša organizovaná skupina na čele s vami, s Matovičom, s Lipšicom jednoducho pokračuje v niečom, čo sa ná... dá nazvať len takým začarovaným alebo bludným kruhom, z ktorého neviete vystúpiť. Máte krvavé oči, idete ako býk na červené plátno a ja som len naozaj chcel vidieť a počuť, akým spôsobom budete reagovať na obvinenia a na všetky veci, ktoré poukazoval predkladateľ na tejto mimoriadnej schôdzi, ktorá má slúžiť na vaše odvolanie. Je mi úplne jasné, že matematika nepustí a že na tejto mimoriadnej schôdzi obhájite podľa všetkého post ministra vnútra. Ale, vážený pán minister Mikulec, v žiadnom prípade ste nikoho, kto reálne pozerá túto rozpravu, nepresvedčil, že konáte v záujme Slovenskej republiky, konáte v záujme spravodlivosti a konáte v záujme toho, aby spravodlivosť na Slovensku nebola ani hluchá, ani slepá, ani nemá. Jednoducho idete si svoje, idete aj cez mŕtvoly. To, že sa snažíte naozaj zatvoriť ústa celej opozícii aj tými najhrubšími a najprimitívnejšími prostriedkami, je len výsledkom toho, že nie ste konzistentný v tom, čo rozprávate, a v tom, čo konáte. Jednoducho, pán minister, presvedčiť ste nepresvedčil.
58. schôdza NR SR - 1.deň - A. dopoludnia
Dátum: 2022-02-18
Poslanec: Kočiš, Eduard (-)
Druh vystúpenia: Vystúpenie s faktickou poznámkou

41. Veľmi pekne ďakujem za slovo, pán predsedajúci. Pán Matovič, opäť ste tu len predniesol takú svoju typickú spŕšku poloprávd, demagógie, nezmyslov, výmyslov, vyhrážok, urážok, vyplakávania, odvolávania sa, že vaša vláda prišla do tej najhoršej doby, aká tu bola od druhej svetovej vojny, od španielskej chrípky, dobreže nie od veľkého tresku. Jednoducho urážať, dehonestovať, kričať, vrieskať. Urážať, dehonestovať, kričať, vrieskať – toto sú len štyri argumenty, ktoré tu bolo za ten váš 20-minútový prejav počuť. Nič na obhajobu dnes tuná odvolávaného ministra Mikulca ste nepovedal. V žiadnom prípade ste neargumentoval ničím a nikým, prečo by tento minister mal aj naďalej zostať vo funkcii ministra vnútra, len ste tu bohapusto klamal, že všetko sa vyšetruje a tento úžasný minister všetky tieto pochybnosti čistí. Ale ja sa pýtam, akým spôsobom to čistí? Tým, že ovplyvňuje elitných vyšetrovateľov, ktorí majú za úlohu zničiť ľudí, ktorí vám nie sú pohodlní? Ja sa nebudem zastávať žiadnej vlády, ktorá tuná bola. Ja som nebol nikdy súčasťou žiadnej vlády a každá vláda si musí niesť svoj podiel zodpovednosti. Ale aby ste tu, tuná vystupoval v pléne Národnej rady Slovenskej republiky takýmto ozaj psychopatickým tónom, vyhrážkami a obludnými klamstvami, nie je to hodné člena vlády, nie je to hodné modly Igora Matoviča, pretože blázniví poslanci, ktorí ešte stále nepochopili, že vy nie ste súci zastávať akúkoľvek vládnu funkciu, len stále dookola budú tvrdiť to isté: „Igor, ty si skvelý, Igor, ty si úžasný, Igor, ty si náš, Igor, ty si dáš.“ Jednoducho ja si to nemyslím. A keď sa niečo vyšetruje, v prvom rade by ste sa mal vyšetrovať vy.
55. schôdza NR SR - 10.deň - B. popoludní
Dátum: 2022-02-17
Poslanec: Kočiš, Eduard (-)
Druh vystúpenia: Vystúpenie s faktickou poznámkou

69. Ďakujem veľmi pekne, pán predsedajúci. Miro, ako si správne poznamenal, reforma súdov je takzvaná reforma, že o nás bez nás, pretože ministerstvo spravodlivosti sa rozhodlo vo svojej nejakej blahosklonnosti alebo nejakej úžasnej spásonosnej myšlienke, že zreformuje mestské súdy v Bratislave a v Košiciach. Stlmí ich pod jednu hlavičku, pod jednu budovu a tým bude reforma súdnictva alebo reforma súdneho systému v rámci väčších komunitných miest, ako je Bratislava a Košice, odstránená, vyriešená a dočkáme sa spravodlivejších konaní, zrýchlených konaní a bude o tom rozhodovať viac sudcov, kvalitnejších sudcov, ktorí budú špecializovaní. Pani ministerka aj spomínala vo svojom slove, ktorým otvárala rozpravu, že robí to najmä preto, aby sa sudcovia a vyšší súdni úradníci cítili komfortne. Pani ministerka, práve naopak, títo sudcovia a súdni úradníci sa asi naozaj cítia dostatočne nekomfortne, ináč by proti tejto vašej súdnej mape, ktorú tuná už viac ako rok tak potichučky pripravujete, rokujete, vyjednávate, ustupujete, ale v žiadnom prípade sme sa nedopracovali k niečomu, čo by malo nejaký konsenzus, nejakú, nejakú vôbec logiku, voči čomu by sa samotní sudcovia a samotní vyšší súdni úradníci, samotní zamestnanci súdov nebúrili a boli naozaj, cítili sa ohrození touto vašou súdnou mapou. Čiže ak naozaj celá reforma mestských súdov v Košiciach a v Bratislave spočíva iba v tom, že z piatich centier sa stane jedno centrum, bude to nová budova, presklená budova, klimatizovaná budova, zelená budova a neviemaká budova, a toto nám vyrieši celý súdny systém alebo súdny stav na Slovensku, tak podľa mňa to nevyrieši, pani ministerka, nič.
55. schôdza NR SR - 10.deň - A. dopoludnia
Dátum: 2022-02-17
Poslanec: Kočiš, Eduard (-)
Druh vystúpenia: Vystúpenie s faktickou poznámkou

107. Veľmi pekne ďakujem za slovo, pán predsedajúci. Kolegovia to už spomenuli. Áno, pani ministerka, preto tento váš návrh zákona o zjednotení mestských súdov v Bratislave a v Košiciach nemá podporu ani vo vládnych radoch, pretože ako kolegovia správne poznamenali, ide čisto o jeden nechutný realitný biznis. Vy sa tuná za rečníckym pultom vyplakávate, ako tí sudcovia, chudáci, ťažko znášajú svoje pracovné prostredie, ale choďte medzi nich von! Ani jeden nemá záujem sa sťahovať do nejakej megalomanskej budovy, ale najväčším problémom je to, na čo upozorňujú už skoro dva roky, kde táto vaša protikorupčná a veľmi transparentná vláda vládne. Jednoducho požadujú vyšší počet súdnych úradníkov, ich navýšenie platov, aby nechodili do práce za žobračenky. Toto je najväčší problém, ktorý trápi sudcov, vyšších súdnych úradníkov a všetkých zamestnancov súdov. Nie to, či budú v úžasnej, presklenej, nádhernej budove v Bratislave s klimatizáciou, so zelenou strechou, s množstvom parkovacích miest, zvysoka na to, pani ministerka, kašlú. Chcú len slušne pracovať a pracovať za slušné peniaze. Nič viacej. Prečo ste sa neboli ani včera, ani dnes s týmito sudcami a všetkými pracovníkmi súdov porozprávať? Dva dni stoja vonku a protestujú proti tejto vašej súdnej deforme. V žiadnom prípade nemáte záujem robiť súdne reformy, pretože toto nie je reforma, toto je jednoducho iba realitný biznis, na ktorom ste závislá. (Ruch v sále. Zaznievanie gongu.)
55. schôdza NR SR - 10.deň - A. dopoludnia
Dátum: 2022-02-17
Poslanec: Kočiš, Eduard (-)
Druh vystúpenia: Vystúpenie s faktickou poznámkou

52. Veľmi pekne ďakujem za slovo, pán predsedajúci. Tak ako bolo spomenuté v rozprave, pokiaľ bude ombudsman pre deti alebo ombudsman pre občanov so zdravotným postihnutím alebo akákoľvek iná osoba, ktorá zastrešuje úrad, volená v pléne Národnej rady slovenskej politiky, v Národnej rade Slovenskej republiky, pardon, vždy sa bude prevažne jednať o politickú nomináciu a až v druhom rade sa bude pozerať na odbornosť, fundovanosť alebo nejakú citovú väzbu k danej inštitúcii, k danej problematike a k danému úradu. Všetky úrady ombudsmana na území Slovenskej republiky sú podfinancované nielen finančne, ale poddimenzované aj personálne. Dnes nás čaká voľba komisárky pre deti a každý jeden poslanec Národnej rady Slovenskej republiky, každá jedná poslankyňa Národnej rady Slovenskej republiky by sa mala rozhodnúť buď zodpovedne, alebo nezodpovedne. Ak časti pléna vyhovuje jedna kandidátka, tak ju posunú, ak vyhovuje druhá kandidátka, tak ju posunú tiež. Ak sa nájdu poslanci, ktorí nie sú rozhodnutí, tak svoju voľbu jednoducho posunú spôsobom takým, akým to umožňuje tajná voľba. Takže to, že niektorí poslanci tuná v pléne obhajujú kandidáta z vládnej koalície, z OĽANO, ďalší tu majú kandidátku, ktorú navrhuje poslanec za SaS, ja si skôr myslím, že v prvom rade by takáto komisárka mala byť zvolená drvivou väčšinou. Ak sa už stále budeme baviť o voľbe v pléne, tak naozaj drvivou väčšinou a v prvom rade pozerať na odbornosť, odosobniť sa od nejakých predchádzajúcich nezhôd a tak by to bolo asi... (Prerušenie vystúpenia časomerom.)
55. schôdza NR SR - 10.deň - A. dopoludnia
Dátum: 2022-02-17
Poslanec: Kočiš, Eduard (-)
Druh vystúpenia: Vystúpenie s faktickou poznámkou

18. Veľmi pekne ďakujem za slovo, pán predsedajúci. Pán kolega Suja, rovnako ako pán kolega Kuffa predtým vo svojej rozprave ako naozaj skutoční a reálni odborníci, nie ekoteroristické zložky z ministerstva životného prostredia, ale naozaj reálni odborníci, ktorí sa dlhé roky venujú pôdohospodárstvu, lesoochranárstvu a životnému prostrediu, naozaj spomenul si vo svojej rozprave iba to, že územia európskeho významu boli robené od stola, od zeleného stola z Bratislavy bez toho, aby úradníci, ktorí takéto pásma označili, zakreslili, boli na mieste činu, reálne videli, kde sa takéto územie európskeho významu má nachádzať. Ale veď v podstate im to je jedno, všetko je iba o peniazoch, všetko je iba prachsprostý biznis. Ministerstvo životného prostredia pri vyhlasovaní týchto území malo naozaj osloviť všetkých vlastníkov dotknutých pozemkov, či sa jednalo o ornú pôdu, lúky, pasienky alebo lesné porasty trvalé, a vysvetliť im, z čoho budú plynúť ich výhody, z čoho budú plynúť ich nevýhody, ako sa obmedzia ich vlastnícke práva, ako sa obmedzia ich hospodárske práva, ale toto sa nedialo. Desiatky stretnutí, na ktorých ste sa obaja zúčastnili, ste mohli vidieť na vlastné oči, akým spôsobom sa títo blázni chceli doslova a do písmena pomstiť ľuďom, ktorí celé generácie, celé stáročia obhospodarovali svoje pozemky a starali sa o tieto pozemky. Zrazu prišla nejaká vyhláška, nejaký nápad, nejaká spásonosná myšlienka, že týchto ľudí, ktorí stáročia obhospodarujú svoju pôdu, svoju dedovizeň, budeme učiť, ako ju majú obhospodarovať, pretože oni to nevedia. Človek z regiónu, ktorý by aj chcel spásať tieto trvalé trávnaté porasty, aby to jeho stádo malo pašu, aby malo pastvu, tak ten to robiť nemôže, ale nejaký blázon z Bratislavy s desiatimi kozami tam prísť môže, pretože na to bude poberať dotácie. Kolegyne, kolegovia z vládnej koalície, jednoducho toto už je čisté zúfalstvo, čo predvádzate niektorí.